**MINISTERUL EDUCAŢIEI NAŢIONALE ŞI CERCETĂRII ŞTIINŢIFICE**

**OLIMPIADA JUDEŢEANĂ DE ŞTIINŢE SOCIO-UMANE 2016**

**SOCIOLOGIE**

**5 martie 2016**

**NOTĂ: Timpul de lucru efectiv este de 3 ore de la primirea subiectului. Se acordă 10 puncte din oficiu.**

**Subiectul I (30 puncte)**

Comentaţi textul pe baza următoarelor repere:

„Dezvoltarea educației a fost dintotdeauna legată îndeaproape de idealurile democrației. Reformatorii apreciază educaţia, desigur, formal, pentru ocaziile pe care le oferă indivizilor de a-şi cultiva capacităţile şi aptitudinile. Dar educaţia a fost în mod constant considerată şi ca un mijloc de egalizare. (…) În ce măsură aceasta s-a şi întâmplat? S-au efectuat multe cercetări sociologice pentru a răspunde la această întrebare. Rezultatele ei sunt clare: educaţia tinde să exprime şi să reafirme inegalităţile existente, în mult mai mare măsură decât încearcă să le schimbe.” (Anthony Giddens, Sociologie)

a) Definirea conceptelor de: educaţie, educaţie formală şi informală, reproducerea raportului de putere; **10 puncte**

b) Analiza și interpretarea textului din perspectiva conceptelor de mobilitate socială şi inegalitate de şansă. **20 puncte**

**SUBIECTUL II (30 puncte)**

Caracterizați importanța pe care instituțiile și organizațiile sociale o au în realizarea procesului de socializare urmărind:

1. Definirea celor trei noțiuni: de socializare, de organizație și instituție socială; **10 puncte**
2. Precizarea a două caracteristici ale organizației sociale și exemplificarea a două tipuri de instituții sociale **10 puncte**
3. Argumentarea importanței apartenenței individului la diferite organizații/instituții sociale si explicarea rolului pe care organizațiile/instituțiile sociale îl au în devenirea individului. **10 puncte**

**SUBIECTUL III (30 de puncte)**

Consiliul elevilor din şcoala voastră doreşte să iniţieze o investigație sociologică privind fenomenul absenteismului în școală . În legătură cu această problemă:

1. Numiți etapele investigației sociologice care vor fi parcurse . **10 puncte**

2. Stabiliţi şi prezentaţi două ipoteze de cercetare; **10 puncte**

3. Concepeți un chestionar pentru elevi şi un ghid de interviu pentru profesori cu referire la cauzele fenomenului absenteismului în scoală. **10 puncte**

**MINISTERUL EDUCAŢIEI NAŢIONALE ŞI CERCETĂRII ŞTIINŢIFICE**

**OLIMPIADA JUDEŢEANĂ DE ŞTIINŢE SOCIO-UMANE 2016**

**SOCIOLOGIE**

**5 martie 2016**

**BAREM DE NOTARE**

**Subiectul I - 30 puncte, din care:**

a) **10 puncte** pentru definirea conceptelor de: educaţie, educaţie formală şi informală, reproducerea raportului de putere;

b) **5 puncte** pentru definirea conceptelor de mobilitate socială şi inegalitate de şansă;

c) **15 puncte** pentru comentarea textului din perspectiva cerută ( utilizarea vocabularului de specialitate, coerenţa și consistența argumentării, calitatea limbajului) ;

**Subiectul II – 30 puncte, din care :**

1. **10 puncte** pentru definirea celor trei concepte (3 pct.socializare, 3pct. organizație, 4 pct.instituție socială)
2. **10 puncte** după cum urmează:

* **6 puncte** pentru menționarea a două dintre caracteristicile organizației (de ex.: sunt formate din persoane aflate în interacțiune și care urmăresc realizarea unor interese comune, existența unei structuri organizatorice, a unui centru de putere sau a mai multora care gestionează acțiunile membrilor în direcția realizării scopului, existența unor relații formale, predefinite etc.)
* **4 puncte** pentru exemplificarea a doua tipuri de instituții sociale (de ex: politice, juridice, culturale, religioase, ale vieții private);

1. **10 puncte** după cum urmează .

* **5 puncte** pentru argumentarea importanței apartenenței individului la diferite organizații/instituții sociale;
* **5 puncte** pentru explicarea rolului pe care organizațiile și instituțiile sociale îl au în devenirea individului;

**Subiectul III - 30 puncte, din care:**

1. **10 puncte** pentru numirea etapelor investigației sociologice;
2. **10 puncte** pentru stabilirea si formularea clară şi corectă a ipotezelor de cercetare (câte 5 puncte pentru fiecare ipoteză) ;
3. **5 puncte** - chestionarul pentru elevi și **5 puncte** - ghidul de interviu pentru profesori;